15. usub, et hiljutiste sündmuste tõttu tekkinud kahju kinnitab taas, et kliimamuutuste leevendamine on
palju odavam kui globaalse soojenemise tagajärjed; tunnistab samuti, et paljud ohtlike kliimamuutuste pea-tamiseks vajalikud meetmed on igakülgselt kasulikud, kuna need vähendavad sõltuvust naftast, parandavadõhu kvaliteeti ja aitavad raha kokku hoida;
16. nõuab, et liidu tasandil tugevdatakse metsapoliitikat, andes sellele Euroopa põllumajanduse multi-
funktsionaalses rollis rohkem mõjuvõimu, millel oleks topelteesmärk: maapiirkondade elanikkonna säilita-
mine ja tööhõive ning metsamaade sihikindel ja oluline laiendamine;
17. nõuab, et komisjon lisaks vastavatesse rahastamisvahenditesse abikõlbliku kulutusena võimaluse metsa-
tulekahjude ennetamiseks ja nende vastu võitlemiseks kaasrahastada tehnilisi seadmeid, kaasa arvatudlennukeid;
18. nõuab keskkonda rikkuvate, eriti metsatulekahjude süütamisega seotud kuriteosündmuste karistus-
meetmete tugevdamist;
19. nõuab, et lisaks linnaplaneerimise meetmetele, mis takistavad spekuleerimist metsatulekahjus kanna-
tada saanud maadega, võetaks vastu muud tüüpi meetmeid, mis muudaksid kohustuslikuks kahjustatud maa-alade taasasustamise ja metsade korraliku hoolduse nende omanike poolt;
20. nõuab, et komisjon suurendaks teadusuuringute vahendeid üleujutuste ennetamise valdkonnas ning
koordineeriks erinevates liikmesriikides nimetatud valdkonnas tehtavaid uurimistöid, et riskide ennetamise
alal võimalikult kiiresti jõuda sidusa energia- ja transpordipoliitikani;
21. kohustub omalt poolt võtma kõik vajalikud meetmed, et ühenduse tasandil võetaks vastu ennetav
keskmises ja pikas perspektiivis tulevikule suunatud metsatulekahjude strateegia;
22. kustub esimeeste konverentsi üles:
—lubama regionaalarengukomisjonil, põllumajandus- ja maaeluarengukomisjonil ning keskkonna-, rahva-
tervise- ja toiduohutuse komisjonil koostöömenetluse raames koostada omaalgatuslik raport tule-kahjude, põudade ja üleujutuste kohta;
—korraldama ühist kuulamist tulekahjude, põudade ja üleujutuste teemal;
—andma luba ametlikuks visiidiks sel suvel loodusõnnetustes kannatada saanud Kesk- ja Ida-Euroopa
piirkondadesse;
23. teeb presidendile ülesandeks edastada käesolev resolutsioon nõukogule, komisjonile, tulekahjudes
kannatada saanud liikmesriikide valitsustele ja kannatada saanud piirkondade kohalikele asutustele.
P6_TA(2005)0335
Euroopa säästva turismi põhisuunised
Euroopa Parlamendi resolutsioon Euroopa säästva turismi uute perspektiivide ja uute väljakutsete
kohta (2004/2229(INI))
Euroopa Parlament ,
—võttes arvesse komisjoni 21. novembri 2003. aasta teatist Euroopa säästva turismi põhisuuniste kohta
(KOM(2003)0716);
—võttes arvesse nõukogu 21. mai 2002. aasta resolutsiooni Euroopa turismi tuleviku kohta (1);
(1) EÜT C 135, 6.6.2002, lk 1.17.8.2006 ET C 193 E/325 Euroopa Liidu Teataja33
Neljapäev, 8. september 2005
—võttes arvesse oma 14. mai 2002. aasta resolutsiooni koostöö tegemise kohta Euroopa turismi tuleviku
osas (1);
—võttes arvesse kodukorra artiklit 45;
—võttes arvesse transpordi- ja turismikomisjoni raportit ning kultuurikomisjoni ja regionaal-
arengukomisjoni arvamusi (A6-0235/2005),
A. arvestades, et Euroopa on esimesel kohal maailma turismisihtkohtade seas; arvestades, et turismi- ja
reisiteenused moodustavad otseselt vähemalt 4% ELi sisemajanduse kogutoodangust ning annavad otse-selt rohkem kui 7 miljonit töökohta; arvestades, et rohkem kui 2 miljonit ettevõtjat, millest suur osa onväikese ja keskmise suurusega ettevõtjad, osalevad otseselt turismiteenuse pakkumises;
B. arvestades, et liidu laienemine uute, suure turismipotentsiaaliga liikmesriikide võrra aitab veelgi kaasa
sektori majanduslikule tähtsusele ja muudab selle Euroopa majanduskasvu seisukohast üha olulisemaks;arvestades, et turismi laienemine uutele liikmesriikidele peaks aitama suurendada nende majanduskasvu3%-ni sisemajanduse kogutoodangust ja kuni 3 miljoni töökoha loomisele;
C. arvestades, et ELis on täheldatav demograafiline suundumus elanikkonna järk-järgulisele vananemisele,
mis toob tulevikus kaasa pensionäridele suunatud turuosa laienemise, kusjuures viimaseid huvitavad
pikaajalised peatuskohad kõrghooajal ja reisimine hooajavälisel ajal, eelkõige lõunasse, mis mõjutabolulisel määral sotsiaal- ja terviseteenuseid ning olukorda kinnisvaraturul;
D. arvestades muuhulgas, et Euroopa-sisene turism aitab kaasa Euroopa mitmekesise kultuuri ja pärandi
tundmaõppimisele, tugevdades sel moel liidu kodanike ühist identiteeti ja kokkukuuluvustunnet;
E. arvestades, et praegu ei reguleerita turismi ühenduse tasandil ja vastavalt lähimuspõhimõttele kuulub see
eelkõige liikmesriikide pädevusse;
F. arvestades, et turism on sellegipoolest seotud paljude ühenduse pädevuses olevate küsimustega ja see-
tõttu pööratakse sellele ELi tasandil üha suuremat tähelepanu, kuid hoolimata erinevatest tehtud alga-tustest ei tegeleta nimetatud sektoriga siiski tema tähtsusele vastavas mahus;
G. arvestades, et turism aitab otseselt kaasa piirkondlikule arengule ning võib mõjutada piirkondadevahe-
lise ühtsuse ja tasakaalu järjepidevust; arvestades, et sellises vormis säästva turismi väljaarendaminenõuab liidu poliitika piisavat koordineerimist ühtsete programmide abil;
H. arvestades, et turism aitab luua sisenõudlust kvaliteetsete teenuste järele, mis võivad aidata kaasa
Euroopa majanduse arengu hoogustamisele; arvestades, et Euroopa tasandi turism ja Euroopa ettevõtjate
pakutavad teenused peavad muutuma eeskujuks kvaliteedi, turvalisuse, nauditavuse ja tarbija õiguste
suhtes, suurendades sel viisil nimetatud sektori konkurentsivõimet;
I. arvestades, et säästva turismi eesmärgiks on vähendada oma mõju ressurssidele ning luua vastuvõtvate
kogukondade jaoks materiaalseid ja immateriaalseid väärtusi, toetades samaaegselt kohaliku elu ja turis-mitegevuses kasutatava infrastruktuuri arengut;
Konkurentsivõime ja teenuste kvaliteet
1. märgib, et turism aitab oluliselt kaasa majanduskasvule, tööhõivele ning uue side- ja infotehnoloogia
arengule, olles sel viisil Lissaboni strateegia keskmes;
2. on seisukohal, et turism on kasvu ja uute töökohtade (mis on mõeldud eelkõige noorte ja naiste jaoks)
loomise suhtes üks suurima potentsiaaliga majandusharusid; tuletab ühtlasi meelde, et nimetatud majandus-haru koosneb suurest hulgast erinevate tunnustega tegevusvaldkondadest, selles on kõrge tööintensiivsusning see pakub nii tüübilt kui spetsialiseerumise astmelt väga erinevaid töökohti;
(1) ELT C 180 E, 31.7.2003, lk 138.C 193 E/326 ET 17.8.2006 Euroopa Liidu Teataja33
Neljapäev, 8. september 2005
3. juhib tähelepanu sellele, et ühelt poolt on olemas turismialase ülepakkumisega piirkondi, kus keskkon-
nale ja kohalikule elanikkonnale langeb ülemäärane koormus, teiselt poolt on aga ka turismi väljaarenda-mata arengupotensiaaliga piirkondi;
4. juhib tähelepanu tihedale rahvusvahelisele konkurentsile turismi valdkonnas, Euroopa turismiettevõt-
jate turuosa üha haavatavamaks muutumisele ning Euroopa positsiooni nõrgenemise ohule maailma tasan-dil;
5. rõhutab, et majanduskasv ja selliste turgude nagu Brasiilia, Hiina, India ja Venemaa areng toovad
endaga kaasa olulise täiendava nõudluse ning et Euroopa turismisektor ja -ettevõtjad peavad sellele nõudlu-sele vastamiseks olema heas lähtepositsioonis;
6. rõhutab, et oluline on tagada see, et ühenduse eeskirjad ühelt poolt kaitseksid tarbijat ning teiselt poolt
aitaksid kaasa Euroopa turisminduse arenguks soodsa keskkonna loomisele, soodustades sealjuures eelkõigekvaliteetseid teenuseid;
7. peab esmatähtsaks turismiteenuste siseturu väljaarendamist ja turismiettevõtjatele täielikult võrdse
kohtlemise tagamist; teeb sel eesmärgil ettepaneku koostöös turismitööstusega luua kogu ühendust hõlmavturismiteenuste klassifikatsioonisüsteem, mida kasutada eelkõige hotelliteenuste klassifitseerimisel; on seisu-kohal, et tuleb võtta meetmeid turisminduse ametikohtade selgeks piiritlemiseks ja harmoniseerimiseks, etvältida asjatud dubleerimist ning tagada läbipaistvam teenus, mis ei ajaks tarbijaid segadusse;
8. kutsub nõukogu üles alustama tööd ettepanekuga vaadata läbi nõukogu direktiiv, millega muudetakse
direktiivi 77/388/EMÜ reisibüroode eriskeemi suhtes (KOM(2002)0064); avaldab veelkord toetust käibe-maksu eriskeemi lihtsustamisele ja Euroopa Liidu ettevõtjate konkurentsivõime säilitamisele kolmande riikideettevõtjate suhtes; kutsub nõukogu kiiremas korras lõpule viima otsuse tegemise protsessi ettepaneku osasvõtta vastu nõukogu direktiiv, millega muudetakse direktiivi 77/388/EMÜ alandatud käibemaksumääradesuhtes (KOM(2003)0397), et võimaldada kõikidel liikmesriikidel kohaldada toitlustusettevõtjate puhul struk-
tureeritud viisil alandatud käibemaksumäärasid, nagu seda juba tehakse teiste turismiga seotud tegevuste,
nagu puhkemajade, telkimiskohtade rentimise, hotellide ja lõbustusparkide puhul;
9. avaldab valmidust toetada komisjoni kõiki ettepanekuid väikeste ja keskmise suurusega käsitööettevõt-
jate edendamiseks, nagu näiteks ettepanekut võtta kasutusele kontrollitud päritolunimetused toiduks mitte-kasutatavate käsitööndustoodete puhul;
10. tuletab meelde, et seal, kus talupidajad kavatsevad hakata tegelema külaliste vastuvõtu ja majutami-
sega, on maaturismi arengul oluline osa ühise põllumajanduspoliitika eesmärkide saavutamisel: talumaja-pidamiste sissetuleku suurendamisel, talupidajate maapiirkondadesse jäämise tagamisel, maastikku kaitsmiselning talupoegliku maailma kultuurilise identiteedi säilitamisel kohalike traditsioonide ning tüüpiliste veinideja toiduainete edendamise abil;
11. tuletab meelde vajadust luua igat liiki partnerlussuhteid, mh Euroopa Kutseõppe Arenduskeskusega
(CEDEFOP) tööhõive, koolituse ja ametialaste oskuste edendamiseks turisminduses, et pakkuda professionaal-setele reisikorraldajatele korralikku karjäärivõimalust, mahendada hooajatööjõu ebastabiilsuse tagajärgi ningtagada uutele suundumustele ja tarbijate kasvavatele ootustele vastavat teenuste kvaliteeti; juhib ühtlasitähelepanu võimalusele suurendada turismisektori osatähtust nii kutseõppe kui kõrghariduse tasandil välja-töötatavates õppejõudude ja õppijate liikuvuse Euroopa programmides, rõhutades eelkõige toetust töötajatevajadustele vastavatele elukestva õppe eriprogrammidele;
12. rõhutab väljaõppe olulist rolli turisminduses ning juhib tähelepanu vajadusele edendada turismi tasa-
kaalustatud ja säästva arengu toetamiseks kõnealuse sektori töötajate kvalifikatsiooni tõstvat ametialast kooli-tust ja täiendõpet ning parandada veelgi olemasolevaid teenuseid;17.8.2006 ET C 193 E/327 Euroopa Liidu Teataja33
Neljapäev, 8. september 2005
13. kutsub komisjoni üles kaaluma võimalust luua –eelkõige juba olemasolevate ühenduse programmide
(Erasmus) raames –turismialast haridusvõrku, mis toimiks koostöös haridusasutuste vastastikkuseks sidumi-
seks ja tööhõive edendamiseks võetavate meetmetega;
14. on arvamusel, et turismi valdkonnas tuleb määratleda tarbija õigused ja tugevdada nende kaitset ning
leida uusi võimalusi tarbijakaitse tugevdamiseks, näiteks turistidele mõeldud lepitusteenused; kutsub komis-joni ja asjassepuutuvaid rühmitusi üles edendama Euroopa tasandil turistide kui tarbijate esindusorganisat-sioone; kutsub komisjoni lisaks sellele üles kaaluma võimalust töötada välja ühtset turismipaketti, mis hõl-maks nii kehtivate direktiivide ülevaatamist seoses tarbijate õigustega turismi valdkonnas (
1) kui ka uusi
meetmeid, mille abil parandada tarbijate kaitset ja tõsta turismiteenuste kvaliteedistandardeid (eelkõige hotel-linduses ja ringreiside puhul), võttes sealjuures arvesse uusi tendentse kõnealuses sektoris (elektroonilinemüük);
15. rõhutab vajadust ühtlustada senisest enam liikmesriikide vahel Euroopa Liidu territooriumile sisene-
mise tingimusi kolmandate riikide kodanike jaoks, et tagada ELi sees ühtlustatud lähenemine turistide voo-lule ning turistide liikumisele;
Julgeolek ja turvalisus turisminduses
16. kutsub komisjoni ja liikmesriike üles looma Euroopa tasandil liikmesriike ja reisikorraldajaid siduvat
kontaktrühma, et koordineerida teavet käitumise kohta tervishoiukriiside, looduskatastroofide ja terrorirün-nakute puhul, samuti isikliku, õigusliku ja karistusõigusliku turvalisusega seotud probleemide puhul (vahis-tamised, inimröövid jne), ning tegema hiljutiste kriiside hindamiste põhjal ettepanekuid meetmeteks, milleabil tagada kiire ja koordineeritud reageerimine Euroopa turistide ja turismitööstuse kaitseks selliste sünd-muste korral;
17. kutsub komisjoni üles hindama hotellide tuleohutust käsitlevate nõukogu soovituste tõhusust (
2)
(komisjoni aruanne olemasolevate hotellide tuleohutust käsitlevate nõukogu 22. detsembri 1986. aasta soo-vituste rakendamise kohta) (KOM (2001)0348) ja edendama ELi tasandil turismiteenuste turvalisuse tõstmisemeetmete vabatahtlikke standardeid, mh seiklus- või ohtlike reiside ja tegevustega seotud Euroopa laagriplat-side ja giiditeenuste suhtes; palub komisjonil esitada vajadusel uus ettepanek;
18. juhib tähelepanu sellele, et turismindus on valdkond, mis sobib eelkõige naistele, ning rõhutab see-
tõttu vajadust edendada poliitikat, mis soosiks naistöötajate väljaõpet, nende juurdepääsu kõnealusele sekto-rile, ametialast arengut ja sobivaid töötingimusi, ning positiivseid meetmeid, mille abil ergutada turismisek-toris naiste ettevõtlusvaimu;
19. peab soovitavaks, et komisjoni eestvedamisel loodaks heade tavade vahetamise võrgustik kõrge ohu-
potentsiaaliga spordi- ja vaba-aja veetmise organisatsioonide vahel ning vahetataks teavet selliste ohtudeennetamise ja juhtimise kohta, eriti seoses noortega; kutsub seetõttu komisjoni üles uurima vajadust sellist
liiki ohtliku vaba aja veetmise võimalust pakkuvatelt ettevõtjatelt võimalikult suure läbipaistvuse ja profes-
sionaalsuse nõudmiseks, nõudes neilt kohustusliku hoolduskindlustuse sõlmimist;
20. kutsub komisjoni üles tegema liikmesriikidega koostööd, et parandada kõikide kodanike ja eriti turis-
tide heaolu huvides Euroopa hädaabinumbri 112 tööd ja tuntust, arvestades nimetatud hädaabinumbri paku-tavaid keelelisi, tehnilisi ja kiirest reageerimisest tulenevaid võimalusi;
Uued säästva turismi algatused
21. tervitab komisjoni teatises Euroopa säästva turismi põhisuuniste kohta (KOM(2003)0716) tehtud
säästva turismi alaseid ettepanekuid;
22. peab turismi juures esile kõiki neid tegevusi, mis on suunatud keskkonnapärandi väärtustamisele ning
keskkonna säilitamisele ja kaitsele;
(1) Direktiiv 90/314/EMÜ reisipakettide kohta (EÜT L 158, 23.6.1990, lk 59) ja direktiiv 94/47/EÜ kinnisvara osaajalise
kasutamise õiguse kohta (EÜT L 280, 29.10.1994, lk 83).
(2) EÜT L 384, 31.12.1986, lk 60.C 193 E/328 ET 17.8.2006 Euroopa Liidu Teataja33
Neljapäev, 8. september 2005
23. juhib tähelepanu massiturismiga kaasnevatele ohtudele, kuivõrd transpordi- ja vastuvõtumahtude
kontrollimatu kasv ning külastuste hooajaline koondumine võib seada ohtu kohaliku loodusliku võisotsiaal-majandusliku tasakaalu; kutsub seetõttu komisjoni üles uurima juba rakendatavaid meetmeid (mora-tooriumid jne) või uusi võimalusi käesoleva tasakaalustamatuse lahendamiseks ja korvamiseks ning esitamavastavasisulise aruande; kutsub lisaks komisjoni üles tegema algatusi, mille abil ületada samas turismipiir-konnas asuvate sihtkohtade jagunemist ülekoormatuteks ja sellisteks, mida hoolimata ajaloolisest, kunstilisestvõi keskkonnaalasest tähtsusest eriti ei külastata;
24. märgib, et lühikese ja intensiivse turismihooaja ja pikka hooajavälise perioodiga piirkondades on
tööhõive tase nimetatud sektoris äärmiselt kõikuv, muutes raskeks pidevalt kõrgekvaliteediliste teenuste pak-kumise; on seisukohal, et tuleb teha jõupingutusi püsivama ja ühtlasema tasemega teenuste pakkumiseks;kutsub komisjoni üles kaaluma meetmete võtmist kõnealuses sektoris töö hooajalisusest tuleneva tööjõu,kapitali ja teenuste alakasutamise korvamiseks;
25. kutsub komisjoni üles tegelema puhkuste suhtes kohaldatavate riiklike õigusnormide koordineerimi-
sega, et ühtlustada teede ja turismi infrastruktuuride koormust ning kasutada inimressursse tõhusamalt jasäästvamalt tööhõive hooajalise kõikumise vähendamise abil;
26. rõhutab, et kõnealuses sektoris peavad kõik osalised astuma samme kõrghooajavälise nõudluse teki-
tamiseks, külastuste hajutamiseks üle terve aasta ning hotellide ja teiste majutushoonete paremaks kasutami-seks; märgib sealjuures ära konverentsi- ja äriturismi, ravi- ja kuurorditurismi, mälestusturismi, igasugusekultuuriturismi, gastronoomilise turismi, loodusturismi, sporditurismi, spirituaalse turismi, ajalooturismi jakeeleõppega seotud turismi, religioosse turismi, sotsiaalse turismi jne positiivset mõju;
27. rõhutab vajadust asutada teenistusi, mille ülesandeks oleks turismivoogude ruumiline ja ajaline juhti-
mine ja ümbersuunamine, eelkõige sihtkohtades, mis on ülekoormatud või tegutsevad peaaegu koormus-piiril;
28. on samuti seisukohal, et rahvastiku järk-järguline vananemine toob kaasa hooajaväliste turistide arvu
suurenemise; kutsub komisjoni üles julgustama eakatele suunatud turismi arengut Euroopa Liidu sees jatõhustama liikmesriikidevahelist koostööd, pidades esmatähtsaks eakate gruppide vahetust riikide vahel ja
vastuvõtmist teistest riikidest väljaspool kõrghooaega; on seisukohal, et seda algatust tuleks võtta kui võima-
lust suurendada koostööd põhja-lõuna teljel; kutsub komisjoni üles käivitama “kolmanda nooruse ”hooaja-
välise turismi programmi, mille abil parandada eakate elukvaliteeti, luua töökohti ning suurendada nõudlustja toetada Euroopa majanduse kasvu; teeb ettepaneku anda sellele programmile nimeks “Odüsseus ”;
29. märgib, et igal Euroopa kodanikul on õigus olla turist ja et tuleb võtta asjakohaseid meetmeid, et
tagada erivajadustega inimestele võimalus seda õigust kasutada; kutsub komisjoni sellega seoses tegema alga-tust, et muuta turismi ja vaba aja veetmise asutused, rajatised, teenused ja marsruudid ligipääsetavaks liiku-mispuudega inimestele ja tagada, et viimasteni jõuaks piisaval hulgal vastavasisulist reklaami; rõhutab lisakssellele, et tähtis on võtta sobivaid meetmeid, et koolitada välja töötajaid vanemapoolsete ja puuetega ini-meste vastuvõtuks ja abistamiseks, ning et tuleb aidata korraldada sellise turismireklaami koostamist ja levi-tamist, millele nimetatud kasutajakategooriatel on hõlbus juurdepääs;
30. tunnustab liikuva turismi –nagu näiteks autoelamutega ringireisimine –rolli massiturismi negatiiv-
sete mõjude mahendamisel turistide kontsentratsiooni hajutamise abil; rõhutab vajadust edendada selle aren-gule kaasaaitamiseks sobivaid meetmeid, millega näha eelkõige ette haagissuvilate ja autoelamute jaoks pii-sava hulga parkimisrajatiste ning mitmefunktsionaalsete laagriplatside ja laohoonete rajamine kogu ühenduseterritooriumil;
31. tervitab komisjoni poolt teatavaks tehtud algatust Euroopa turismi Agenda 21 rakendamise suhtes; on
seisukohal, et nimetatud programmi eesmärgiks peaks olema Agenda 21 kohalike programmide rakendamisesuunamine ja toetamine säästva turismi näitajate abil ning liikmesriikide tegevuse koordineerimine säästvaturismi heade tavade vahetamiseks;17.8.2006 ET C 193 E/329 Euroopa Liidu Teataja33
Neljapäev, 8. september 2005
32. tervitab avaliku- ja erasektori vahelise partnerluse loomist, mille tegi võimalikuks säästva turismi
töörühm, ning soovib olla kaasatud töörühma tegevusse ja saada teavet Euroopa säästva turismi Agenda21 väljatöötamise suhtes asetleidvate arengute kohta; kinnitab, et kõigi sektori osaliste kaasamine turismi-poliitika erinevate tasandite analüüsimisse, planeerimisse, kontrollimisse ja rakendamisse peab olema nime-tatud töörühma tegevuse peamiseks koostisosaks ja juhtpõhimõtteks;
33. rõhutab hariduse olulist rolli vastutustundliku turismi edendamisel; kutsub komisjoni üles tagama, et
2006. aasta järgsete programmidega keskendutaks rohkem õpilaste vahetusele, tööpraktikale ja vabatahtli-kule tööle, et muuta noori teadlikumaks kohaliku kultuuri ning pärandi suhtes piirkondades, kus nad viibi-
vad või puhkust veedavad, ning soodustada sel viisil kohalikku elanikkonda ja olustikku austavat kultuurset
turismi; soovitab komisjonil toetada ka turismiettevõtjate vahelist teadmiste ja uuenduste omandamise jaedastamise protsessi;
34. seoses nõudlusega vastutundlikku turismi järele kordab komisjonile ja liikmesriikidele üleskutset
kohaldada hoiatavaid karistusi reisibüroode ja hotellikettide suhtes, kes soodustavad seksiturismi ja lasteekspluateerimist;
35. on arvamusel, et turismindusel on Vahemere-äärsete riikide majandusarengu jaoks oluline roll ning et
see kujutab endast tõhusat vahendit kultuuride lähendamiseks ja kultuuride vahelise dialoogi süvendamiseks;nõuab, et kaalutaks võimalust luua Barcelona protsessi raames Vahemere piirkondades turismialal töötajatele
täiendõppe- ja vahetusprogramm;
36. rõhutab tasakaalustatud standardite vajalikkust keskkonnamärkide jagamisel säästva turismi valdkon-
nas ning toetab uusi algatusi, mis aitavad paremini võtta arvesse kohalikke sotsiaalseid ja majanduslikkehuve ning kliimakaitse, kohaliku loodusliku keskkonna austamise, energiasäästlikkuse, vee- ja jäätmemajan-duse korralduse, säästvate ühendveoahelate jne vajadusi;
37. kutsub komisjoni üles toetama programme, mille alusel lisada turismialasesse haridusse ja täiend-
õppesse konkreetseid säästlikkusealaseid teadmisi; toetab algatust “How to set up a tourism learning area ”
ning palub seda tõhustada;
38. kutsub komisjoni ja liikmesriike üles andma turismile kui Euroopa majanduse ja tööturu ühele täht-
samale tegurile olulist kohta tööhõivestrateegiates ja sotsiaalse ebavõrdsuse vastu võitlemise peamistes meet-metes;
Euroopa turismisektori tundmaõppimine ja edendamine
39. tervitab komisjoni tegevust usaldusväärsete ja ühtlustatud makroökonoomiliste andmete rakendamise
(turismi satelliitkontod) edendamisel, kuivõrd need on vajalikud ühenduse turismi identiteedi tugevdamiseks;kutsub liikmesriike üles jätkama jõupingutusi antud valdkonnas ja komisjoni tegema ettepanekut nõukogu23. novembri 1995. aasta direktiivi 95/57/EÜ turismivaldkonda käsitleva statistilise teabe kogumise kohta (
1)
muutmiseks, et viia sellesse sisse õiguslik raamistik turismi satelliitarvepidamise jaoks;
40. rõhutab vajadust tagada uute liikmesriikide turismiettevõtjate ja riiklike turismiorganisatsioonide
koordineerimine Euroopa tasandil olemasolevates võrgustikes ja struktuurides, et tagada kogemuste jaheade tavade vahetamise kaudu nende täielik koostöö Euroopa Liidu vanade liikmesriikide turismisihtkohta-dega;
41. kutsub komisjoni ja liikmesriike üles tegema Euroopa kultuuripealinnade eeskujul algatuse silmapaist-
vamate Euroopa turismisihtkohtade määramiseks ja korraldama selle raames ekspertuuringu, mis võimaldakskultuuri- ja looduspärandi säilitamise ja väärtustamise ning säästvate turismiteenuste arenguga seotud kvali-teedinäitajate alusel valida igal aastal välja ühe või mitu piirkonda või väike-piirkonda; kutsub seetõttukomisjoni ja liikmesriike üles kaaluma võimalust kujundada välja ühtne EL turismikuvand, mille tunnusteksoleks tohutu mitmekesisus, kõrge sotsiaalne kvaliteet ja säästev areng, ning edendada seda nii EL sees kui
väljaspool asjakohase meediakampaaniaga;
42. juhib tähelepanu sellele, et kultuuripärandi kaitse (eriti sellise, mille UNESCO on võtnud maailma
kultuuripärandisse) on peamise tähtsusega turismi jätkusuutlikule arengule ELis; kutsub komisjoni üles eral-dama kultuuripärandi kaitseks rohkem raha;
(1) EÜT L 291, 6.12.1995, lk 32.C 193 E/330 ET 17.8.2006 Euroopa Liidu Teataja33
Neljapäev, 8. september 2005
43. kutsub komisjoni ja liikmesriike üles sarnaselt Ameerika vabadussõja mälestuseks loodud Boston
Freedom Trail iga või Berliini müüri ehitamise ja langemise mälestuseks loodud Berliner Mauerweg iga rajama
Euroopa identiteedi edendamiseks Raudse eesriide rada;
44. tervitab Euroopa uuenduslike piirkondade algatust (Innovating Regions in Europe) , mis võimaldab luua
piirkondlike uuenduslike algatuste valdkonnas heade tavade vahetamise võrgustikku; palub komisjonil tuuaEuroopa uuenduslike piirkondade võrgustiku raames eraldi välja turismi puudutavad algatused ja edendadaEuroopa Liidu toetatavaid säästva turismi katseprojekte;
45. kutsub komisjoni üles Euroopa säästvale turismile antava ühenduse toetuse suurendamiseks eden-
dama ja julgustama erinevaid katseprojektide, nagu näiteks Baleaaridel algatatud rohelise kaardi projekt,mille abil saab panna aluse uutele headele tavadele, näidates et on võimalik luua uusi turismivorme, milleson tasakaalus sektori arengu ja keskkonnakaitse vajadused;
46. toetab Euroopa kui turismisihtkoha ülemaailmset edendamist nii Euroopa kui suurte väljaspool
Euroopat asuvate riikide turistidele kättesaadava Euroopa turismiportaali abil; julgustab komisjoni, Euroopa
Turismikomisjoni ja teisi projektiga seotud partnereid muutma üldist turismialast teavet (reisijuht “Reisimine
Euroopas ”) ja andmeid turistidele mõeldud atraktsioonide ja levinud turismiteemade kohta (gastronoomia,
mägiturism, saareturism, kuurorditurism, sakraalehitiste turism, kongressiturism, äriturism jne) Interneti teelkättesaadavaks; teeb samuti ettepaneku, et Euroopa portaalist loodaks juurdepääs riikide portaalidele ühtsetetemaatiliste viitade lehekülje abil;
47. on arvamusel, et turismi ja selle väljakutsete analüüsi uued lähtekohad laienenud Euroopas nõuavad
senisest veelgi enam asjakohast ja efektiivset koordineerimist ning avaliku ja erasektori vahelist tõhusatkoostööd, mis ei toimu ainult kohalikul ja riiklikul, vaid ka Euroopa tasandil; on sellega seoses arvamusel,et koostööst peab saama igasuguse asjakohase poliitika ja meetmete lahutamatu osa ning investeeringute jaliikmesriikide vahelise konkurentsi edendamise vahend;
48. tõstab esile kõiki turismiga seotud algatusi, mis võimaldavad lähendada Euroopa rahvaid, näiteks
üleeuroopalised maa-, sotsiaal- või kultuuriturismi rajad ja võrgud, ning palub toetada teabe edastamistnende kohta Euroopa meedias;
Turism ja transport
49. tuletab meelde, et transport on turismi ning eelkõige saareturismi ja laiemalt äärepoolseimate alade
jaoks oluline sektor nii turismiteenuste ahela üldise kvaliteedi kui sihtpunktide ligipääsetavuse seisukohast;
50. rõhutab vajadust edendada kombineeritud rongi- ja rattamatku ning leiab, et Eurovelo-võrgustik on
selleks sobiv lähtekoht; lisaks sellele nõuab, et raudtee-ettevõtjad lubaksid võtta jalgrattaid rongidesse, mhpikamaa- ja rahvusvaheliste liinide puhul, nagu seda võib praegu näha Prantsusmaa TGV juures;
51. nõuab tungivalt, et riigivõimud ja kohalikud omavalitsused soodustaksid turismi siseveeteedel, tagades
Euroopas puhkajatele sobivate veeteede võrgustiku olemasolu ja heakorra vastavalt rahvusvaheliselt kokku-
lepitud liigitusele;
52. tervitab komisjoni algatust töötada välja üldsuunised piirkondlikele lennujaamadele ja odavlennuette-
võtjatele antava riigiabi suhtes, et parandada õiguskindlust ja pakkuda ausaid konkurentsitingimusi, edenda-des samas turistide valikuvõimalusi ja piirkondlikku arengut; tuletab sellegipoolest meelde, et lähtuvaltsäästva arengu eesmärkidest tuleb tagada kontroll odavlennuliinide leviku üle, et mitte luua suurt lennu-ühenduste hulka ühte ja samasse või lähedastesse piirkondadesse, vaid siduda lennutransport võimalikultsuures ulatuses maismaa ühistranspordiga;
53. tervitab komisjoni algatust seoses lennuettevõtjate identifitseerimisega ja reisijatega seotud teabe
registreerimise korra kavandatava laiendamisega lisaks lennutranspordile ka teistele transpordiliikidele; loo-dab lisaks komisjoni erialgatusele, millega kehtestataks turvastandardid ja järelevalvemenetlused väikelennu-kitele, väiksematele lennuettevõtjatele ja teisejärgulistele lennujaamadele; leiab, et igal juhul tuleb tõhustadaEuroopa Lennundusohutusameti tegevust ja et tuleb parandada koordineeritust liikmesriikide asutustega;17.8.2006 ET C 193 E/331 Euroopa Liidu Teataja33
Neljapäev, 8. september 2005
54. rõhutab samuti ühtlustatud piletisüsteemide edendamise tähtsust turismiteenuste atraktiivsuse
tõstmisel;
55. tervitab ühtlasi komisjoni algatust seoses lennutranspordile juurdepääsu tagamisega liikumispuuetega
inimestele, kes moodustavad turismisektori nõudlusest üha suurema osa; rõhutab nimetatud meetmete laien-damise tähtsust reisijateveole maismaatranspordiga;
Ühenduse kaasfinantseeritavad struktuurimeetmed
56. tuletab meelde, et turism on tõhus vahend piirkondliku arengu ja mitmekesisuse tagamiseks, eriti
maa- ja saarepiirkondade puhul, ning et projekte tuleb kaasrahastada ühtlustatud lähenemise alusel, mishõlmaks kõiki elemente, mis mõjutavad kasutajale osutatud teenuste kvaliteeti ja sihtkohtade edukust, püü-des samas tagada kõnealuste projektide majanduslikku elujõulisust, eriti avaliku- ja erasektori tõhusa part-nerluse abil;
57. avaldab heameelt selle üle, et ettepanekus võtta vastu Euroopa Parlamendi ja nõukogu määrus
Euroopa Regionaalarengu Fondi (ERF) kohta (KOM(2004)0495) on lähenemiseesmärgi ja maapiirkondadestehtavate sekkumiste juures võetud arvesse vajadust edendada turismi; nõuab lisaks sellele, et ettepanekussätestatud regionaalse konkurentsivõime eesmärgi juures arvestataks turismisektori väikeste ja keskmise suu-rusega ettevõtjate huvidega; avaldab heameelt selle üle, et ettepanekus võtta vastu nõukogu määrus EuroopaMaaelu Arengu Põllumajandusfondi (EAFRD) toetuse kohta maaelu arengule (KOM(2004)0490) on maapiir-kondade majanduse mitmekesistamise meetmete puhul üheks eesmärgiks turismiga seotud tegevuste toeta-mine;
58. palub komisjonil ja nõukogul struktuuripoliitika uute vahendite (2007 –2013) vastuvõtmisel kehtes-
tada strateegiliste suunistega ühtne lähenemine turismile, võimaldades EAFRD-i ja ERF-i toetuste koordinee-rimist sarnaselt LEADER programmi ning INTERREG ja URBAN programmide toetustele; nimetatud lähene-mine peab andma võimaluse laiahaardelise säästva turismi piirkondliku strateegia koostamiseks;
59. kutsub liikmesriike üles määrama oma riiklike strateegiate ja rakenduskavade raames kindlaks ees-
märke, mis võimaldaksid piirkondlikul tasandil koostada ja rahastada asjakohaseid projekte säästva ningkohalike tingimuste ja võimalustega kohandatud turismi arendamiseks, ning edendama erinevate piirkondadeja institutsioonide vahelist partnerlust, et luua kohalikele oludele vastavaid turismisüsteeme;
60. palub lisaks sellele liikmesriikidel seoses turismindusega teostada ühenduse fondidest rahastatavate
projektide eel-, jooksvaid ja järelanalüüse, mida projektide majanduslikul elujõulisusel ja säästvusel põhine-vate kriteeriumide ja näitajate põhjal viiksid läbi vastavad riiklikud turismialased töörühmad;
61. palub komisjonil esitada üldise vahearuande turismiga seotud ühenduse kavade alusel antud toetuste
kogusumma ning selliste toetuste mõju kohta turismiteenuste kvaliteedile ning Euroopa sihtkohtade säästvale
arengule;
62. kutsub üles looma laiemale avalikkusele ning kitsamalt väikese ja keskmise suurusega ettevõtjatele ja
kohalikele omavalitsustele mõeldud tutvustus- ja uuringumaterjale Euroopa tõukefondide ja teiste ühendusemeetmetega (kultuuri-, keskkonna- jne alased meetmed) seotud ja turismi kvaliteeti tõsta aitavate prog-rammide rakendamise ja kasutamise kohta;
63. juhib tähelepanu sellele, et ehkki turism sõltub liikmesriikide poliitikast ja on aluseks piiriülestele
algatustele, soosib ühiskondlikku koostööd ja liidab omavahel erinevaid piirkondi (sakraalehitiste turism,palverännakute turism, kuurorditurism jne), vajab ta toetust INTERREG programmi raames;
64. kutsub komisjoni eraldama turismile piisaval määral eelarvevahendeid, arvestades selle tähtsust
Euroopa majandusele;
Turism ja ühenduse õigusloome koordineerimine
65. kutsub üles tuvastama kõiki turismisektorit mõjutavaid teisese õiguse eelnõusid juba komisjoni töö-
kava tasandil ja teostama nende suhtes mõju hindamist, kaasates turismiettevõtjate, töötajate ja tarbijateesindusorganeid; nõuab samuti aruande esitamist nimetatud meetmete kohaldamise kohta turismisektoris;nõuab nimetatud eel- ja järelanalüüside süstemaatilist edastamist Euroopa Parlamendile;C 193 E/332 ET 17.8.2006 Euroopa Liidu Teataja33
Neljapäev, 8. september 2005
66. palub lisaks sellele võtta komisjoni talituste vahelise konsulteerimise raames arvesse turismisektori
huve ja komisjoni teatistes kirjeldatud säästva turismi eesmärke;
67. kutsub komisjoni üles looma kõiki turismi valdkonnaga seotud talitusi (ettevõtlus, regionaalpoliitika,
keskkond, põllumajandus, transport, siseturg jne) hõlmavat turismikorrespondentide/-koordinaatorite võr-gustikku, mida võiks koordineerida ettevõtluse ja tööstuse peadirektoraadi turismiküsimustega tegelev üksus;
Turism Euroopa põhiseaduse lepingus
68. tervitab eraldi jao pühendamist turismile Euroopa põhiseaduse lepingus (4 jagu, artikkel III-281); on
arvamusel, et nimetatud õiguslik alus võimaldab võtta turismi toetuseks ühtlustatumaid meetmeid, millekaalu suurendab veelgi Euroopa Parlamendi täielik osalemine õigusaktide vastuvõtmisel;
69. kutsub komisjoni üles uurima koostöös teiste institutsioonide ja sektori esindusorganitega erinevaid
võimalusi ettevõtjatevahelist konkurentsi ja liikmesriikide vahelist koordineerimist soodustava keskkonnaloomiseks; kutsub komisjoni üles tegema ettepanekut rakendada alates 2007. aastast mitmeaastast tegevus-kava (turismipaketti), mis võimaldaks vastavalt hea valitsemistava põhimõttele liikmesriikide ning piirkond-like ja kohalike ametivõimude koostöö abil ühtlustada turismi valdkonnas võetud liidu meetmeid;
70. kutsub komisjoni üles võtma Euroopa naabruspoliitika ning muidugi ka Euroopa ja Vahemeremaade
partnerluse edendamise raames turismi partnerlussuhete prioriteetsete valdkondade hulka;
*
**
71. teeb presidendile ülesandeks edastada käesolev resolutsioon nõukogule ja komisjonile.
P6_TA(2005)0336
Euroopa koolid
Euroopa Parlamendi resolutsioon Euroopa koolide süsteemi arendamise võimaluste kohta
(2004/2237(INI))
Euroopa Parlament,
—võttes arvesse komisjoni teatist nõukogule ja Euroopa Parlamendile Euroopa koolide süsteemi arenda-
mise võimaluste kohta (KOM(2004)0519);
—võttes arvesse Euroopa koolide põhikirja konventsiooni (1);
—võttes arvesse oma 17. detsembri 2002. aasta resolutsiooni Euroopa koolide rahastamise kohta (2);
—võttes arvesse Euroopa koolide peasekretäri iga-aastast aruannet kuratoorimile 1. –2. veebruaril
2005. aastal Brüsselis toimunud koosolekul (3);
—võttes arvesse kodukorra artiklit 45;
—võttes arvesse kultuuri- ja hariduskomisjoni raportit ja eelarvekomisjoni arvamust (A6-0200/2005),
(1) EÜT L 212, 17.8.1994, lk 3.
(2) ELT C 31 E, 5.2.2004, lk 91.
(3) Dokument 1612-D-2004-en-1; http://www.eursc.org/SE/htmlEn/IndexEn_home.html17.8.2006 ET C 193 E/333 Euroopa Liidu Teataja33
Neljapäev, 8. september 2005